Friedrich Wilhelm von Sivers

Friedrich Wilhelm von Sivers (26. mai 1716 Tallinn – 3. jaanuar 1781 Õisu mõis) oli baltisaksa päritolu Venemaa sõjaväe major, Liivimaa maanõunik, Pärnu kreisi maanõunik, Pärnu maakonna kiriku ülemkirikueestseisja.

Friedrich Wilhelm von Sivers kanti Liivimaa rüütelkonna aadlimatriklisse nr 172 all 1747. aastal.

Siversi mõisa- ja maavaldused
Friedrich Wilhelm von Sivers teenis Venemaa keisririigi sõjaväes kuni 1759. aastani, mil ta läks majorina erru ning hakkas tegelema perekonnale kuuluvate mõisate majandamisega. Talle kuulusid Soome Hiitola, Liivimaa Õisu, Kurvitsa (hilisem Heimtali) ja Rencēni (eestipäraselt Rantsna mõis) mõis. 

Mõisate keskuseks olnud Õisu mõisakeskusse rajati tema juhendamisel uued hooned praegusse asukohta, ajaloolise Viljandi–Halliste maantee äärde Õisu järvest idas. 

Ta pärandas poeg August Friedrichile Õisu ja poeg Peter Reinholdile Kurvitsa (hilisema Heimtali) mõisa maad.

Teosed
Friedrich Wilhelm v. Sivers, Öppetus kuida wisi pölle wiin tehhakse. Ilmunud Põltsamaa : W. J. v. Lauw, 1772 (Põltsamaa : W. J. v. Lauw)

Isiklikku
Friedrich Wilhelm von Siversi vanemad olid taani-hollandi päritolu Venemaa keisriririigi Admiraliteedikolleegiumi viitsepresident admiral Peter von Sivers (1674–1740) ja Sophia Elisabeth, sündinud von Numers. 

Friedrich Wilhelm von Siversi esimene abikaasa oli Kokora mõisast pärit Leonette Wilhelmina von Rehbinder (1729–1753 Õisu mõis), kellega abiellus 28. jaanuaril 1746. aastal. Nende järglased olid järgmised:
Otto Peter von Sivers (1746–1748);
Karl Gerhard von Sivers (1747–1806), Prantsusmaa ja Poola sõjaväelane, alamkorrakohtu president Liivimaal, jalaväekindrali Frommhold von Siversi (1789–1862 Tartu), polkovnik Karl Gerhard von Siversi (1783–1812) ja kindralleitnant Ferdinand Ludwig Wilhelm von Siversi (1791–1831) isa;
Friedrich Wilhelm von Sivers (1748–1823), Venemaa sõjaväe polkovnik, Liivimaa maanõunik ja aadlimarssal (1792–1797), Kuramaa tsiviilkuberner, senaator, Rencēni pärushärra,
Sophia Elisabeth von Sivers (1749–1807)
Georg Johann von Sivers (1750–1796), Vene laevastiku kapten, riigitegelane Viiburis, Hiitola pärushärra (1793), paruness Dorothea Charlotta Pilar von Pilchau abikaasa (1773)
Bernhard Gustav von Sivers (1752–) 
August Gideon von Sivers (1753–1753)

Friedrich Wilhelm von Siversi teine abikaasa oli 1754. aastast Soosaare mõisa pärijanna Anna von Schulze, kes oli preisi päritolu ülemsekretäri Wilhelm Schulze ja Sophie Elisabeth von Ficki tütar, Vene salaagendi ja riigitegelase Heinrich von Ficki tütretütar. Nende abielust sündisid:
Anna Sophia von Sivers (1747–1777), Uue-Põltsamaa mõisniku Karl von Lilienfeldi (9. aprill 1754, Uue-Põltsamaa mõis – 24. detsember 1835, Tartu) abikaasa
Helene Wilhelmine von Sivers (1755–), Reastvere mõisniku Magnus Wilhelm von Bruemmeri (surn. 1803) abikaasa
Anna Aurora Christina von Sivers (1759–1795), Käru mõisniku Reinhold von Staudeni (20. august 1755, Käru mõis – 6. märts 1815, Tallinn) abikaasa
parun Peter Reinhold von Sivers (1760–1835), Kurvitsa (hilisema Heimtali) pärushärra, Pärnu ja Viljandi kreisikohtunik, Liivimaa krediidisotsieteedi ülemdirektor ja maanõunik (1818), Püha Vladimiri ordeni 4. klassi kavaler
Wilhelm August von Sivers (1761–1788), Venemaa sõjaväe alampolkovik, hukkus 1788. aastal Vene-Türgi sõjas
Hedwig Dorothea von Sivers (1762–1830), alampolkovik Christian Wilhelm von Bergi ja jalaväekindrali ning Tallinna sõjakomandandi Gregor von Bergi abikaasa
Adolph von Sivers (1765–1830), Venemaa sõjaväe major, Soosaare pärushärra ja Jeŗi (Seyershof) mõisnik
August von Sivers (1766–1823), kreisisaadik, maakohtunik, Õisu pärushärra, Morna ja Valguta mõisnik, kelle poeg Friedrich von Sivers (1792–1869) jätkas Õisu mõisnikuna;
Reinhold von Sivers (1768–1820), Venemaa sõjaväe rittmeister, Soosaare mõisnik, advokaat Viljandis

Sugupuu

Vaata ka
Sivers

Viited

Välislingid
Person Sheet: Friedrich Wilhelm von Sivers

Friedrich Wilhelm
Liivimaa maanõunikud
Liivimaa mõisnikud
Baltisaksa sõjaväelased
Sündinud 1716
Surnud 1781